Moedersdag, 12 Mei
Mag dit vir ons Helpie-moeders ‘n besondere spesiale dag wees Sondag met moedersdag!
Hoe om die rapportpunt te interpreteer :
Punte is deurlopend beskikbaar op ADAM. Die finale rapporte en vakverslae vir termyn 1 word op Maandag, 13 Mei elektronies aan ouers gestuur..
U kind se rapportpunt in Afrikaans, English (HL and FAL), Wiskunde / Wiskundige Geletterdheid, Rekeningkunde en Fisiese Wetenskappe bestaan uit termynassesserings en ‘n eksamenpunt, terwyl die res van die vakke slegs uit die termynpunt bestaan. Hierdie punte in laasgenoemde vakke mag dus hoër wees as die vakke waarin ‘n eksamen ook geskryf is.
Op die rapport is daar dus een punt per vak, maar op die vakverslag sal u sien dat daar onder die Kennis en Vaardighede-afdeling verslag gelewer word oor die uitkomste wat geassesseer is om hierdie punt te bereken. U kind se prestasie op die 7-punt skaal dui aan tot welke mate daardie kennis en vaardighede wat geassesseer is, bemeester is. Alle kennis en vaardighede tel nie noodwendig ‘n gelyke gewig om die rapportpunt te bereken nie. Die geskrewe gedeelte van die vakverslag is die onderwyser se kommentaar aan u as ouer oor u kind se oorkoepelende prestasie tot op hede in die vak.
Oueraand 16 Mei vanaf 16:30
Neem kennis dat die oueraand vir Termyn 2 op Donderdag 14 Mei vanaf 16:30 tot 20:00 plaasvind. Geen vooraf afsprake is nodig nie. Beperk u gesprek met die vakonderwyser tot 10 minute. Indien meer tyd nodig sou wees, kan ‘n reëling getref word vir ‘n opvolggesprek. U kind kan gerus deel wees van die gesprek met die vakonderwyser.
Die Helpie-Way: Mei
Die gevare van e-sigarette
Lees gerus die volgende insiggewende artikel: https://www.dailymail.co.uk/health/article-6646161/E-cigs-dangerous-Vaping-raises-risks-stroke-heart-disease-attacks.html?ito=social-facebook
Aflospos: English Home
‘n Aflospos vir English Home Language (gr. 8–10) is beskikbaar vanaf 1 Julie tot 30 November. Stuur gerus u CV na estie.meyer@helpmekaar.co.za vir verdere navrae.
Ons graad 10-Fransleerders het gedurende die Aprilvakansie ‘n toer na Parys en Rouen – in Normandië – meegemaak.
Me Aritha Kruger, wat die leerders vergesel het, vertel:
“Rouen is veral bekend vir sy katedraal, wat Claude Monet by verskillende lig geskilder het, asook die feit dat Jean d’Arc in 1431 daar op die brandstapel gesterf het vir heksery, omdat sy gesê het dat die Aartsengel Michael in ‘n droom aan haar verskyn het… Ons het die Pantheon vanuit ons jeugherberg se vensters gesien, die Eiffeltoring in die aand geklim om die Stad van Liggies te aanskou, met die Champs-Élysées langs gestap, die Arc de Triomphe bewonder, die Louvre ontdek, die Sorbonne en die Luxembourgtuine besoek en was mal oor Montmartre en die Marais, veral die Bastille-mark. In Rouen het ons Franse klasse bygewoon, by Franse families tuisgegaan, ‘n stadstoer gedoen, in verwondering voor Mont Saint-Michel gestaan, Claude Monet se huis en tuin, Giverny, ‘ge-love’ en selfs nog ‘n draai gemaak by Dieppe aan die Normandiese kus, waar die invalle tydens die Tweede Wêreldoorlog plaasgevind het. Dis geen wonder ons harte loop oor nie!”
Paasfees is op ‘n ekstra spesiale manier herdenk by Kids Haven-kinderhuis (Benoni). Die Helpie-vrywilligers het ‘n kunsprojek saam met die kleuters gedoen. Dit was ‘n heerlike dag vol glimlagte, liefde en hoop.
'Take a break'-kamp
Voordat die Helpie-stoomtrein vir Termyn 2 vertrek, het ‘n klompie Helpies ‘n vinnige breek gevat, hulle batterye geestelik herlaai en meer geleer van God se karakter – ‘n wonderlike ervaring.
Teater: 16-18 Mei
Ons nooi elkeen hartlik uit om ons musical en ander tienertoneelstukke in die Aula by te woon.
Kaartjies is beskikbaar op Webtickets teen R120 p.p. Daar is slegs 150 kaartjies per aand beskikbaar.
Die datums en tye is as volg:
Woensdag, 15 Mei (15:00): volle kleedrepetisie
Donderdag, 16 Mei (19:00): Mars die musical
Vrydag, 17 Mei (18:30): Mooi; (19:15): Verlate sterrestof; (20:00): Mars die musical
Saterdag, 18 Mei (15:00): Mars die musical
Saterdag, 18 Mei (18:30): Forte; (19:15): Fiasko en (20:00): Mars die musical
Koor kry goud
Die Helpie-koor verwerf goud tydens die ATKV-Applous se eerste uitdunrondtes. Die kore wat nasionaal toe gaan sal eers in Junie, na al die ander streke se uitdunne plaasgevind het, aangewys word. Baie geluk aan die koor.
Die eksamenrooster vir Junie/Julie 2019 is aangeheg.
Ek deel graag die positiewe skrywe wat na afloop van een van ons netbal-ligawedstryde vanaf ‘n besoekerskool ontvang is :
“Ons was Dinsdagmiddag by Helpmekaar vir ons netbal-ligawedstryd teen julle. Ek wil graag van die geleentheid gebruik maak om die dogters, die personeel en die ouers te komplimenteer. Julle dogters speel ongelooflike netbal! Ons het al ons wedstryde verloor, maar julle kinders was nie een keer arrogant of lelik teenoor ons dogters nie. Dit was seker een van die beste middae hierdie seisoen.”
Skaak: Johannesburg Noordwes-liga
Die A-span wen loshande die liga met 38 uit 40 borde.
Die B-span behaal tweede plek met slegs twee punte agter die wenspan.
Die eerste C-span wat Helpmekaar inskryf wen ook hulle liga.
Anje van Jaarsveld word aangewys as die beste dogterspeler van die dag. Jacques Malan en Henri Staal is ook die top spelers van die toernooi.
In 2018 het Helpmekaar twee junior en twee senior spanne ingeskryf en al vier spanne het goud behaal. Hierdie jaar skryf ons drie junior en drie senior spanne in en behaal in totaal vyf goud en een silwer. Baie geluk!
Prestasies: ATKV-redenaars: uitslae ronde een
Die volgende Helpies neem deel aan die ATKV-redenaars semi-finale ronde op 1 Junie 2019
Seniors-voorbereid: Jené Bekker, Lyndre Kruger, Michaela Meiring, Lize-li Smit
Seniors-onvoorbereid: Jolinda de Kock, Simone Shirley, Neill Krynauw, Anja Steyn, Hanri Lourens
Juniors-voorbereid: Lehan Kruger, Jane Louwrens, Adam Botha, Vian Singleton, Simone Gerber, Xandro Hattingh
Juniors-onvoorbereid: Andries de Kock, Aldone Kok, Dene Potgieter, Andre van Graan, Ewan Krynauw
Prestasies: KykNET Nasionale Toneelspelkompetisie
Julian Robinson en Reeder Vermaak was twee van die gelukkige top 80 individue om deur te dring na die finale ronde uit ongeveer 500 leerders wat regoor die land en Namibië gespook het vir ‘n plek. Beide Helpies dring deur na die top 30, ‘n eerste vir Helpmekaar. Julian ontvang die Aanmoedigingsprys, toegeken deur voormalige wenners asook ‘n rol in ‘n radiodrama op RSG. Baie geluk!
Prestasies: Netbal: Gauteng-verteenwoordigers
Die volgende dogters is gekies om Gauteng te verteenwoordig tydens die Provinsiale Kampioenskappe in Junie:
◙ Simonè Swanepoel (0/14), ◙ Suene Steenkamp (0/14), ◙ Amy Pretorius (0/15), ◙ Simone van Belkum (0/15), ◙ Bernice Joubert (0/16), ◙ Simone de Wet (0/16), ◙ Carmen Jordaan (0/16), ◙ Nicolette Bezuidenhout (0/18)
Prestasies: Agenda: debatskompetisie
Jolinda de Kock, Simone Shirley, Henri Staal en Pieter le Roux, het ‘n algehele derde plek behaal tydens die kompetisie.
Daniela Popovic is deur die Suid-Afrikaanse Binnenshuise Netbal Federasie gekies vir die 0/15 Nasionale Aksie-netbalspan waar sy Suid-Afrika volgende jaar tydens die Junior Wêreld toernooi in Nieu-Seeland gaan verteenwoordig.
Neil Eksteen is aangewys as Sentraal-Gauteng Leeus se 0/17-speler van die 2018/2019-seisoen. Baie geluk.
Christiaan Steyn het tydens die Suid-Afrikaanse Kampioenskappe ‘n goud en twee silwer medaljes verwerf. Welgedaan!
McKenzie Schlebusch het Gauteng-kleure verwerf vir dans en is ook gekies vir die Suid-Afrikaanse span. Geluk!
Ryno Grové is verkies tot die oriënteringspan wat Suid-Afrika tydens die Junior Wêreldkampioenskappe gaan verteenwoordig. Geluk en voorspoed!
Edrich du Preez het deelgeneem aan SANJ (South African National Junior Age group) swem kompetisie in Durban en behaal die 8e plek in die 200m borsslag